Laat sy Liefde jou Lei: Die genade-reёnboё in jou lewe - www.bybelkennis.co.za
by Mitch Kalp · Published 07/03/2012 · Updated 28/09/2014
Murray Bank vertel die legende van die skatryk koning wat aan ernstige depressie gely het. Iemand vertel hom toe dat hy genees sal word wanneer hy 'n waarlik gelukkige man se jas kon aantrek. Dadelik het hy sy amptenare gestuur om 'n sielsgelukkige man te gaan soek. Na 'n lang soektog, kry hulle toe 'n man wat glo dat hy die heel gelukkigste man in die wêreld is. Al probleem toe was … dat hy te arm was om 'n jas te besit.
Ons liewe Vader sit elke dag 'n duisend reёnboё in ons lewens. Ons leefwêrelde is propvol kleurryke stukkies seёn. Dink maar aan die wonder van 'n verkwikkende nagrus en die feit dat jou liggaam – selfs terwyl jy geslaap het – 100% bly funksioneer het. Of die feit dat jy gesond is, kan werk, kos het om te eet … mense het om lief te hê … en dié God ken wat tot die dood aan jou getrou is.
Kom ons belééf weer vandag elkeen van die volryk genadekleure in ons lewens: Ja, kom ons sien, hoor, ruik, proe en voel met nuwe verwondering hoe ruimskoots God se druppels genadereёn elke dag oor ons val. Kom ons erváár die reёnboё-van-trou wat Hy goedgunstelik oor ons vou.